สรุปภาวะตลาดต่างประเทศ ประจำวันที่ 18 ก.ย. 2562
สรุปภาวะตลาดต่างประเทศ ประจำวันที่ 18 ก.ย. 2562
สรุปภาวะตลาดต่างประเทศ ประจำวันที่ 18 ก.ย. 2562
19 ก.ย. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (18 ก.ย.) หลังจากธนาคารกลางสหรัฐ (เฟด) ปรับลดอัตราดอกเบี้ยในการประชุมเมื่อวานนี้ ตามที่ตลาดคาดการณ์ไว้ อย่างไรก็ดี เฟดไม่ได้ส่งสัญญาณที่ชัดเจนเกี่ยวกับการปรับลดอัตราดอกเบี้ยในอนาคต
ดัชนีเฉลี่ยอุตสาหกรรมดาวโจนส์ปิดที่ 27,147.08 จุด เพิ่มขึ้น 36.28 จุด หรือ +0.13% ขณะที่ดัชนี S&amp;P500 ปิดที่ 3,006.73 จุด เพิ่มขึ้น 1.03 จุด หรือ +0.03% และดัชนี Nasdaq ปิดที่ 8,177.39 จุด ลดลง 8.62 จุด, -0.11%
 
ตลาดหุ้นยุโรปปิดบวกเมื่อคืนนี้ (18 ก.ย.) โดยหุ้นกลุ่มปลอดภัย อาทิ กลุ่มอสังหาริมทรัพย์และกลุ่มสาธารณูปโภค นำตลาดปรับตัวขึ้น ขณะที่นักลงทุนรอการลงมติจากที่ประชุมนโยบายการเงินของธนาคารกลางสหรัฐ (เฟด)
ดัชนี Stoxx Europe 600 บวก 0.02% ปิดที่ 389.41 จุด
ดัชนี CAC-40 ตลาดหุ้นฝรั่งเศสปิดที่ 5,620.65 จุด เพิ่มขึ้น 5.14 จุด หรือ +0.09% และ ดัชนี DAX ตลาดหุ้นเยอรมันปิดที่ 12,389.62 จุด เพิ่มขึ้น 17.01 จุด หรือ +0.14% ขณะที่ ดัชนี FTSE 100 ตลาดหุ้นลอนดอนปิดที่ 7,314.05 จุด ลดลง 6.35 จุด หรือ -0.09%
 
ตลาดหุ้นลอนดอนปิดลดลงเมื่อคืนนี้ (18 ก.ย.) เนื่องจากนักลงทุนชะลอการเข้าซื้อหุ้น ขณะรอธนาคารกลางสหรัฐ (เฟด) ลงมติในที่ประชุมนโยบายการเงิน และการร่วงลงของหุ้นคิงฟิสเชอร์กดดันตลาด
ดัชนี FTSE 100 ตลาดหุ้นลอนดอนปิดที่ 7,314.05 จุด ลดลง 6.35 จุด หรือ -0.09%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (18 ก.ย.) หลังจากสต็อกน้ำมันดิบสหรัฐเพิ่มขึ้นสวนทางกับที่นักวิเคราะห์คาดการณ์ว่าจะลดลง นอกจากนี้ สัญญาน้ำมันดิบยังได้รับแรงกดดันจากรายงานที่ว่า การผลิตน้ำมันของซาอุดีอาระเบียจะฟื้นตัวสู่ระดับปกติภายในสิ้นเดือนนี้
สัญญาน้ำมันดิบ WTI ส่งมอบเดือนต.ค. ลดลง 1.23 ดอลลาร์ หรือ 2.1% ปิดที่ 58.11 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย. ลดลง 95 เซนต์ หรือ 1.5% ปิดที่ 63.60 ดอลลาร์/บาร์เรล
 
สัญญาทองคำตลาดนิวยอร์กปิดบวกติดต่อกันเป็นวันที่ 3 เมื่อคืนนี้ (18 ก.ย.) ก่อนที่นักลงทุนจะรู้ผลการประชุมของธนาคารกลางสหรัฐ (เฟด) โดยตลาดทองคำนิวยอร์กปิดทำการซื้อขายก่อนที่คณะกรรมการกำหนดนโยบายการเงินของเฟดจะแถลงมติการประชุม
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 2.4 ดอลลาร์ หรือ 0.16% ปิดที่ 1,515.8 ดอลลาร์/ออนซ์
สัญญาโลหะเงินส่งมอบเดือนธ.ค. ลดลง 22.1 เซนต์ หรือ 1.22% ปิดที่ 17.919 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 9.6 ดอลลาร์ หรือ 1.02% ปิดที่ 934.6 ดอลลาร์/ออนซ์
สัญญาพัลลาเดียมส่งมอบเดือนธ.ค. ลดลง 15.50 ดอลลาร์ หรือ 1% ปิดที่ 1,582.20 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (18 ก.ย.) หลังจากธนาคารกลางสหรัฐ (เฟด) ปรับลดอัตราดอกเบี้ยในการประชุมเมื่อวานนี้ตามคาด แต่เฟดไม่ได้ส่งสัญญาณที่ชัดเจนเกี่ยวกับการปรับลดอัตราดอกเบี้ยในอนาคต
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.35 เยน จากระดับ 108.20 เยน และแข็งค่าเมื่อเทียบกับฟรังก์สวิส ที่ระดับ 0.9971 ฟรังก์ จากระดับ 0.9936 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3295 ดอลลาร์แคนาดา จากระดับ 1.3251 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1031 ดอลลาร์ จากระดับ 1.1066 ดอลลาร์ ขณะที่เงินปอนด์อ่อนค่าลงแตะที่ระดับ 1.2463 ดอลลาร์ จากระดับ 1.2502 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6824 ดอลลาร์สหรัฐ จากระดับ 0.6860 ดอลลาร์สหรัฐ